ai4bharat/Pralekha huggingface dataset:
பிரதமர் அலுவலகம்
பெங்களுரூவில் உள்ள கெம்பே கவுடா சர்வதேச விமான நிலையத்தின் 2-வது முனையத்தை பிரதமர் தொடங்கி வைத்தார்
பெங்களுரூவில் உள்ள கெம்பே கவுடா சர்வதேச விமான நிலையத்தின் 2-வது முனையத்தை பிரதமர் இன்று தொடங்கி வைத்தார். விமான நிலையத்தின் 2-வது முனையத்தின் கட்டட அமைப்பு குறித்து அதிகாரிகளுடன் பிரதமர் கலந்துரையாடினார். கெம்பே கவுடா சர்வதேச விமான நிலையத்தின் 2-வது முனையத்தில் அமைய பெற்றுள்ள பல்வேறு அடிப்படை வசதிகளை பிரதமர் ஆய்வு மேற்கொண்டார். விமான நிலையத்தின் 2-வது முனையம் தொடர்பான ஒரு குறும்படத்தையும் பிரதமர் கண்டுகளித்தார்.
பிரதமர் தனது ட்விட்டர் பதிவில் கூறியிருப்பதாவது:
பெங்களுரூவின் கெம்பே கவுடா சர்வதேச விமான நிலையத்தின் 2வது முனையத்தின் மூலம் பொதுமக்களுக்கு வசதி வாய்ப்புகள் அதிகரிக்கப்பட்டுள்ளது. நமது நகர்ப்புற மையங்களில் சிறந்த உள்கட்டமைப்பு வசதிகளை ஏற்படுத்துவதே எங்களின் நோக்கம். இது சம்பந்தமாக நாங்கள் மேற்கொள்ளும் பல்வேறு நடவடிக்கைகளில் ஒன்றாக இந்த விமான நிலையத்தின் 2-வது முனையம் உருவாக்கப்பட்டுள்ளது. இந்த இரண்டாவது முனையம் மிகவும் அழகாகவும், பயணிகளுக்கு ஏற்றவகையிலும் அமைந்துள்ளது. இதை தொடங்கிவைப்பதில் பெரும் மகிழ்ச்சியடைகிறேன்.
பின்னணி
சுமார் ரூபாய் 5,000 கோடி மதிப்பில் பெங்களுரூவின் கெம்பே கவுடா சர்வதேச விமான நிலையத்தின் 2-வது முனையம் உருவாக்கப்பட்டுள்ளது. தற்போது ஆண்டு ஒன்றுக்கு 2-5 கோடி பயணிகள் பயன்படுத்தி வந்த நிலையில், தற்போது இந்த புதிய முனையம் மூலம், 5-6 கோடி பயணிகள் பயனடைவார்கள். அதாவது, சுமார் 2 மடங்கு பயணிகளின் போக்குவரத்து எண்ணிக்கை உயர்ந்துள்ளது. “பூங்காவில் ஒரு பயணம்” என்ற கருப்பொருளின் நோக்கத்தை பூர்த்தி செய்யும் விதமாக, பூங்கா நகரமான பெங்களுரூவில் பயணிகளின் அனுபவத்தை மேம்படுத்த 2-வது முனையம் அமைக்கப்பட்டுள்ளது. ஏற்கனவே இந்த விமான நிலையத்தில் புதுப்பிக்கத்தக்க எரிச்சக்தியை 100 சதவீதம் பயன்படுத்துகின்றனர். கர்நாடகாவின் பாரம்பரியம் மற்றும் கலாச்சாரம் வெளிப்படுத்தும் விதமாக 2-வது முனையத்தின் கலை வேலைப்பாடுகள் செய்யப்பட்டுள்ளது. இந்த 2-வது முனையத்தின் கட்டட அமைப்பு மற்றும் கட்டடக் கலையானது நான்கு முக்கிய நெறிமுறைகள்: பூங்கா, நிலைத்தன்மை, தொழில்நுட்பம், கலை மற்றும் கலாச்சாரம் ஆகியவற்றின் அடிப்படையில் அமைக்கப்பட்டுள்ளது. இந்த 2-வது முனையம், நவீன வசதிகளுடன் அமைக்கப்பட்டிருந்தாலும், இயற்கை எழில் கொஞ்சும் சமூக அமைப்பில் உருவாக்கப்பட்டு பயணிகளுக்கு புத்துணர்ச்சியை ஏற்படுத்தும்.
இந்த நிகழ்ச்சியில் பிரதமருடன் கர்நாடக முதல்வர் திரு பசவராஜ் பொம்மை, கர்நாடக ஆளுநர் திரு தவார் சந்த் கெலாட் மற்றும் மத்திய அமைச்சர் பிரகலாத் ஜோஷி ஆகியோர் கலந்துகொண்டனர்.
--------------
AP/GS/RS/IDS
(
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா: மிகப்பெரிய அளவில் சிறப்பு காட்சிகள்
நட்சத்திரங்கள் நிறைந்த திரைப்படங்கள் மிகப்பெரிய அளவில் திரையிடப்படும் என்று 51-வது இந்திய சர்வதேச திரைப்பட விழா அறிவித்துள்ளது. சிறப்பு காட்சிகளும், உலகெங்கிலும் இருந்து தேர்ந்தெடுக்கப்பட்ட திரைப்படங்களும் விழாவில் கலந்து கொள்ளும் பார்வையாளர்களுக்காகத் திரையிடப்படும்.
சிறந்த நடிகருக்கான கேன்ஸ் விருதை பெற்ற மேட்ஸ் மிக்கல்சென் நடித்த 'அனதர் ரவுண்ட்' திரைப்படத்தின், இந்திய சிறப்பு காட்சியோடு விழா தொடங்கும். தாமஸ் வின்டர்பெர்கால் இயக்கப்பட்ட இத்திரைப்படம் ஆஸ்கர் விருதுக்கு அனுப்பி வைப்பதற்காக டென்மார்க்கால் அதிகாரப்பூர்வமாக தேர்ந்தெடுக்கப்பட்டதாகும்.
சந்திப் குமாரின் 'மெஹருன்னிசா' சர்வதேச சிறப்பு காட்சி, விழாவின் இடையில் திரையிடப்படும். ஃபாருக் ஜஃபர் நடித்துள்ள இந்தத் திரைப்படம் பெண்மணி ஒருவரின் வாழ்நாள் கனவைப் பற்றி பேசுகிறது.
கியோஷி குரோசவாவால் இயக்கப்பட்ட 'வைஃப் ஆஃப் எ ஸ்பை' இவ்விழாவின் நிறைவுத் திரைப்படமாக இருக்கும். சர்வதேசப் போட்டியில் மிகச் சிறந்த திரைப்படங்கள் பங்கு பெறுகின்றன.
மேலும் விவரங்களுக்கு: https://pib.gov.in/PressReleasePage.aspx?PRID=1688522
-----
(Visitor Counter : 131
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2020 ஜனவரி 1 முதல் ஃபாஸ்டேக் கட்டாயம்: திரு நிதின் கட்கரி
நாட்டில் உள்ள அனைத்து வாகனங்களுக்கும் 2020 ஜனவரி 1 முதல் ஃபாஸ்டேக் கட்டாயம் என்று மத்திய சாலைப் போக்குவரத்து, நெடுஞ்சாலைகள் மற்றும் சிறு, குறு, நடுத்தரத் தொழில்கள் துறை அமைச்சர் திரு நிதின் கட்கரி இன்று கூறினார்.
காணொலி மூலம் நிகழ்ச்சி ஒன்றில் பேசிய அவர், பணம் செலுத்துவதற்காக சுங்கச்சாவடிகளில் நிற்க வேண்டியதில்லை என்ற காரணத்திற்காகவும், நேரம் மற்றும் எரிபொருள் சேமிப்புக்கு உதவுவதன் மூலமும் சாலைப் பணியாளர்களுக்கு இது பலனளிக்கும் என்றார்.
2017-ஆம் ஆண்டு டிசம்பர் 1-ஆம் தேதிக்கு முன்பு விற்பனை செய்யப்பட்ட வாகனங்களுக்கு 2021ஆம் ஆண்டு ஜனவரி 1-ஆம் தேதி முதல் ஃபாஸ்டேக் கட்டாயம் என மத்திய சாலைப் போக்குவரத்து, நெடுஞ்சாலைத்துறை அமைச்சகம் நவம்பரில் அறிவிப்பு வெளியிட்டது.
மத்திய மோட்டார் வாகன விதிகளில் இதற்காக திருத்தம் மேற்கொள்ளப்பட்டுள்ளது.
மத்திய மத்திய மோட்டார் வாகன விதிகள் 1989-இன் படி 2017-ஆம் ஆண்டு டிசம்பர் 1-ஆம் தேதி முதல், வாகன உற்பத்தியாளர்கள் அல்லது முகவர்களால் விநியோகிக்கப்பட்ட பதிவு செய்யப்படும் அனைத்து புதிய நான்கு சக்கர வாகனங்களுக்கும் ஃபாஸ்டேக் கட்டாயம் என அறிவிக்கப்பட்டது.
இதில் மேலும், போக்குவரத்து வாகனங்கள் ஃபாஸ்டேக் பொருத்தப்பட்ட பின்னரே பிட்னஸ் சான்றிதழைப் புதுப்பிக்க வேண்டும் என்பது கட்டாயமாக்கப்பட்டுள்ளது. மேலும் தேசிய அனுமதி வாகனங்கள் ஃபாஸ்டேக் பொருத்துவது 2019-ஆம் ஆண்டு அக்டோபர் 1-ஆம் தேதி முதல் கட்டாயமாக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1683339
-----
(Visitor Counter : 165
மத்திய அமைச்சரவை
அதிகாரம் கொண்ட “தொழில்நுட்பக் குழு” அமைப்பதற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உயரதிகாரம் கொண்ட தொழில்நுட்பக் குழுவை அமைப்பதற்கான ஒப்புதல் வழங்கப்பட்டது.
விவரங்கள்
மத்திய அரசின் முதன்மை அறிவியல் ஆலோசகரை தலைவராகக் கொண்ட 12 உறுப்பினர் தொழில்நுட்பக் குழுவை அமைப்பதற்கு மத்திய அமைச்சரவை ஒப்புதல் வழங்கியுள்ளது. நவீன தொழில்நுட்பங்கள், தொழில்நுட்ப வரைவு மற்றும் தொழில்நுட்ப உற்பத்திப் பொருட்கள், தேசிய பரிசோதனைக் கூடங்கள், அரசின் ஆராய்ச்சி மற்றும் மேம்பாட்டு அமைப்புகளில் உருவாக்கப்பட்ட இரட்டை பயன்பாட்டு தொழில்நுட்பங்களை வணிகமயமாக்குதல் குறித்த கொள்கை ஆலோசனைகளை உடனுக்குடன் அளிக்க இந்தக்குழுவுக்கு அதிகாரம் வழங்கப்படுகிறது. குறிப்பிட்ட முக்கிய தொழில்நுட்பங்களுக்கான திட்டத்தை உள்நாட்டிலேயே உருவாக்குதல், தொழில்நுட்ப மேம்பாட்டுக்கு உதவும் உரிய ஆராய்ச்சி மற்றும் மேம்பாட்டுத் திட்டங்களை தேர்வு செய்தல் பணிகளையும் இக்குழு மேற்கொள்ளும்.
முக்கிய விளைவுகள்
- தொழில்நுட்ப விநியோகஸ்தருக்கான தொழில்நுட்ப உருவாக்கம், தொழில்நுட்பக் கொள்முதல் உத்தி ஆகியவை குறித்து சிறந்த ஆலோசனைகளை தொழில்நுட்பக் குழு வழங்கும்.
- உருவெடுக்கும் தொழில்நுட்பங்களை பயன்படுத்துவது தொடர்பான கொள்கை அம்சங்களின் நிபுணத்துவத்தை இது உருவாக்கும்.
- பொதுத்துறை நிறுவனங்கள், தேசிய பரிசோதனைக் கூடங்கள், ஆராய்ச்சி நிறுவனங்களில் உருவாக்கப்பட்ட / உருவாக்கப்பட்டு வரும் நீடித்த பொதுத்துறை தொழில்நுட்பத்தை இந்தக் குழு உறுதி செய்யும்.
தொழில்நுட்பக் குழுவின் பணியில் மூன்று தூண்கள்:
- கொள்கை ஆதரவு
- கொள்முதல் ஆதரவு
- ஆராய்ச்சி மற்றும் மேம்பாட்டு முன்வடிவுகளுக்கான ஆதரவு
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நாடு முழுவதும் சுயஉதவிக் குழுக்கள் மூலம் ஒரு கோடிக்கும் அதிகமான முகக்கவசங்கள் தயாரிக்கப்பட்டுள்ளன.
நாடு முழுவதும் உள்ள பல்வேறு சுயஉதவிக் குழுக்கள் மூலம் ஒரு கோடிக்கும் அதிகமான முகக்கவசங்கள் தயாரிக்கப்பட்டுள்ளன. வீட்டு வசதி மற்றும் நகர்ப்புற அமைச்சகத்தின் கீழ் உள்ள தீன்தயாள் அந்யோதயா யோஜ்னா - தேசிய நகர்ப்புற வாழ்வாதரத் திட்டம்  என்ற முன்னோடித் திட்டத்தின் கீழ் கோவிட்-19க்கு எதிரான போராட்டத்தில் சுயஉதவிக் குழுக்களின் இடைவிடாத முயற்சி, ஆக்கப்பூர்வமான சக்தி மற்றும் ஒருங்கிணைந்த தீர்மானம் ஆகியவற்றை இந்த சாதனையானது வெளிப்படுத்துகிறது.
DAY-NULM இயக்கத்தின் உதவியோடு தொழில்முனைதலில் ஈடுபட்டுள்ள பெண்களின் வலிமையான ஆற்றலை பெருமிதமான இந்தத் தருணமானது வெளிப்படுத்திக் காட்டுகிறது. மற்றவர்களை ஊக்கப்படுத்துவதன் மூலம் கூடுதல் ஆற்றல் மற்றும் உறுதியுடன் முயற்சிகளை பலமடங்கு அதிகரிப்பதே இவர்களின் நோய் எதிர்ப்பு நடவடிக்கையின் நோக்கமாகும். உண்மையில் மக்களின் வாழ்வைப் பாதுகாப்பதில் பெண்களின் அதிகாரம் என்பது இதுவே ஆகும்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் துணை மருத்துவப் பணியாளர்கள்
தேசிய ஹெல்த்கேர் தொழில்களுக்கான எந்தவொரு மத்திய ஒழுங்குமுறை அமைப்பும் இல்லாத நிலையில், மத்திய அரசு 2021 ஆம் ஆண்டு மார்ச் 28 ஆம் தேதி, சுகாதாரப் பாதுகாப்பு நிபுணர்களின் கல்வி மற்றும் சேவைகளை ஒழுங்குபடுத்துவதற்காக தேசிய கூட்டு மற்றும் சுகாதாரத் தொழில்களுக்கான ஆணையச் சட்டத்தை இயற்றியது; சீரான தரநிலைகள் மற்றும் தர உத்தரவாதத்தை உறுதி செய்வதற்காக அனைத்து தொடர்புடைய மற்றும் சுகாதார நிறுவனங்களின் மதிப்பீடு, மாநில பதிவுகளை பராமரித்தல் ஆகியற்றுக்கு இச்சட்டம் வகை செய்கிறது.
மருத்துவர்கள், செவிலியர்கள் மற்றும் துணை மருத்துவ பணியாளர்களின் திறன் மேம்பாட்டிற்கான ஏற்பாடு, மத்திய அரசு திட்டத்தின் கீழ், அவசர மருத்துவ சேவைகளுக்கான மனிதவள மேம்பாடு, துணை மருத்துவ பணியாளர்கள், அவசர மருத்துவ தொழில்நுட்ப வல்லுனர்களின் திறன் அடிப்படையிலான பயிற்சி ஆகியவை வழங்கப்படுகின்றன.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மாநிலங்களவையில் எழுத்துப்பூர்வமாக அளித்த பதிலில் இதனை தெரிவித்தார்.
மின்னணு மற்றும் தகவல் தொழில்நுட்பம்
கோவிட் 19 தொற்றை வெற்றி கொள்ள செயல்மிகு தீர்வுகளைக் கண்டுபிடிப்பதற்கு 'ஹேக் தி கிரைஸிஸ் இந்தியா' என்னும் ஆன்லைன் ஊடுருவல் போட்டியை தொடங்கி வைத்தார் திரு. சஞ்சய் தோத்ரே
கோவிட்-19 தொற்று பரவல் நோயை வெற்றி கொள்வதற்கான செயல்மிகு தீர்வுகளைக் கண்டுபிடிக்க, 'ஹேக் தி கிரைஸிஸ்- இந்தியா' என்னும் ஆன்லைன் ஊடுருவல்  போட்டியை மின்னணு தகவல் தொழில்நுட்பம், தொலைத்தொடர்பு மற்றும் மனிதவள மேம்பாட்டுத் துறை இணை அமைச்சர் திரு. சஞ்சய் தோத்ரே தொடங்கி வைத்தார். உலகளாவிய இந்த ஹேக்கத்தான், 'ஹேக் எ காஸ்- இந்தியா' மற்றும் 'ஃபிக்கி பெண்கள் அமைப்பு, புனே' ஆகியோரால் இந்திய அரசின் மின்னணு தகவல் தொழில்நுட்ப அமைச்சகத்தின் ஆதரவுடன் நடத்தப்படுகிறது.
கோவிட்-19 தொற்றுக்கு எதிரான போரை வலுப்படுத்துவதே இந்த ஊடுருவல் போட்டியின் நோக்கமாகும். இதில் வெல்லும் அணிகளின் யோசனைகள், அமல்படுத்தக்கூடிய தீர்வுகளாக இந்திய மற்றும் உலக மக்களுக்கு உதவும் என்று எதிர்பார்க்கப்படுகிறது.
"உலகத்துக்கும் தொழில்களுக்கும் எதிர்பாராத சவால்களை கோவிட்-19 இன்று விடுத்துள்ளது. தொழில் தடைகள் மற்றும் எங்கிருந்தோ வேலை செய்யும் நிலைமைகளுக்கு இடையே நாம் அனைவரும் ஒரே தேசமாக இந்த சவால்களை எதிர்த்து போராடிக் கொண்டிருக்கும் வேளையில், மனிதகுலம் வலிமையாக எழுவதற்கு, அரசாங்கம், தொழில் துறை மற்றும் தனிப்பட்ட ஒவ்வொருவரும் தங்கள் மொத்த வலிமையோடும் பங்களித்து இதில் இருந்து வெளியே வருவது அவசியம்," என்று திரு. சஞ்சய் தோத்ரே தனது உரையில் கூறினார்.
"இந்தியா, எஸ்டோனியா மற்றும் ஃபின்லாந்த் ஆகியவற்றின் நிபுணத்துவ கண்காணிப்போடு நடைபெறும் இந்த 48 மணி நேர ஹேக்கத்தானில் 2000க்கும் மேற்பட்ட அணிகளில் உள்ள 15000க்கும் அதிகமான போட்டியாளர்கள் தங்கள் செயல் மாதிரிகளை மேம்படுத்துவார்கள். இந்தியாவின் சிறந்த அணிகள் வரும் வாரங்களில் நடக்கும் 'ஹேக் தி கிரைஸிஸ் வேர்ல்டு' போட்டியில் பங்கேற்பார்கள்," என்று திரு. சஞ்சய் தோத்ரே மேலும் கூறினார்.
பிரதமர் அலுவலகம்
பிரதமர் திரு நரேந்திர மோடி தனது சுதந்திர தின உரையில் இந்திய சுதந்திரப் போராட்டத்தில் பங்கேற்ற அனைத்து மகான்களுக்கும் மரியாதை செலுத்தியுள்ளார்
நாட்டின் 140 கோடி மக்களையும் தனது குடும்ப உறுப்பினர்கள் என்று குறிப்பிட்டார்
பிரதமர் திரு நரேந்திர மோடி 77வது சுதந்திர தினத்தை முன்னிட்டு செங்கோட்டையிலிருந்து உரையாற்றுகையில் நாட்டிலுள்ள தனது 140 கோடி, குடும்ப உறுப்பினர்களுக்கும் வாழ்த்துகளை தெரிவித்ததோடு, நமது நம்பிக்கை முன்னெப்போதும் இல்லாத வகையில் அதிகரித்துள்ளது என்றார்.
இந்திய சுதந்திரப் போராட்டத்தில் பங்கேற்ற அனைத்து சுதந்திரப் போராட்ட வீரர்களுக்கும் மரியாதை செலுத்தியதுடன், மகாத்மா காந்தியின் தலைமையின் கீழ் முன்னெடுக்கப்பட்ட ஒத்துழையாமை இயக்கம் சத்தியாகிரகம் மற்றும் பகத் சிங், சுக்தேவ், ராஜ்குரு போன்றோரின் மகத்தான தியாகத்தையும் நினைவு கூர்ந்தார். ஏறத்தாழ அந்த தலைமுறையினர் அனைவரும் சுதந்திரப் போராட்டத்தில் பங்கெடுத்துள்ளனர் என்றார்.
இந்த ஆண்டு பல முக்கியமான மகத்தான நிகழ்வுகளின் ஆண்டு என்றார். இன்று சிறந்த ஆன்மீகப் புரட்சியாளர் ஸ்ரீ அரவிந்தர் அவர்களின் 150 வது நினைவு தினம் என்றும், சுவாமி தயானந்தாவின் 150 வது நினைவு ஆண்டு மற்றும் ராணி துர்காவதியின் 500 ஆவது பிறந்த ஆண்டு ஆகியவற்றை சிறப்பாக கொண்டாட இருக்கிறோம் என்றார். மேலும் பக்தி யோகி சந்த் மீரா பாய் அவர்களின் 525 ஆண்டுகள் முன்னுதாரணத்தை எடுத்துரைத்தார். அடுத்த குடியரசு தினம் நமது 75 வது குடியரசு தினம், பல வழிகளில், பல வாய்ப்புகள், பல சாத்தியங்கள், ஒவ்வொரு தருணமும் புதிய உத்வேகம், அடுத்த அடுத்த தருணங்கள் புதிய வெற்றிகள், ஒவ்வொரு நிமிடமும் கனவுகள், ஒவ்வொரு நிமிடமும் உறுதிமொழிகள், இதைவிட ஒரு பெரிய வாய்ப்பு நமது நாட்டை கட்டி எழுப்புவதற்கு அமையாது என்று கூறினார்.
எரிசக்தி அமைச்சகம்
தொடக்கத்தில் மின் இணைப்பை விரும்பாமல் பின்னர் விருப்பம் தெரிவித்த கூடுதல் வீடுகள் உட்பட சௌபாக்யா திட்டத்தின் கீழ் 2.86 கோடி வீடுகள் மின் இணைப்பைப் பெற்றுள்ளன: மத்திய மின் துறை அமைச்சர் திரு ஆர் கே சிங்
மின் இணைப்பு பெறாத அனைத்து ஊரகப்பகுதி வீடுகளுக்கும் ஏழ்மையான நகர்ப்புற வீடுகள் அனைத்திற்கும் மின் இணைப்பு வழங்குவதை நோக்கமாகக் கொண்டு 2017 அக்டோபரில் பிரதமரின் அனைத்து வீடுகளுக்கும் மின் இணைப்பு வழங்கும் சௌபாக்யா திட்டம் மத்திய அரசால் தொடங்கப்பட்டது. 31.03.2022 நிலவரப்படி இந்தத் திட்டத்தின் மூலம் தொடக்கத்தில் மின் இணைப்பை விரும்பாமல் பின்னர் விருப்பம் தெரிவித்த கூடுதல் வீடுகள் உட்பட சௌபாக்யா திட்டத்தின் கீழ் 2.86 கோடி வீடுகள் மின் இணைப்பைப் பெற்றுள்ளன.
அசாம், சத்தீஷ்கர், ஜார்க்கண்ட், கர்நாடகா, மணிப்பூர், ராஜஸ்தான், உத்தரப்பிரதேசம் ஆகிய 7 மாநிலங்களில் 31.03.2021 நிலவரப்படி 100 சதவீத வீடுகளும் மின் இணைப்பை பெற்றுள்ளன. சௌபாக்யா திட்டம் தொடங்கப்பட்ட பின், இம்மாநிலங்களில் 2.817 கோடி வீடுகள் மின்இணைப்புகளைப் பெற்றுள்ளன. தற்போது திருத்தியமைக்கப்பட்ட விநியோகத்துறை திட்டத்தின் கீழ் மின்மயத்திற்கான வழிகாட்டு நெறிமுறைகள் மத்திய அரசால் வெளியிடப்பட்டன. இது தொடர்பான தங்களின் திருத்தியமைக்கப்பட்ட விநியோகத்திட்டத்தை தெரிவிக்குமாறு மாநிலங்கள் அறிவுறுத்தப்பட்டுள்ளன.
இந்தத் தகவலை மத்திய மின்துறை அமைச்சர் திரு ஆர் கே சிங் இன்று மாநிலங்களவையில் தெரிவித்தார்.
ரெயில்வே அமைச்சகம்
வர்த்தக வருவாய் மற்றும் கட்டணமில்லாத வருவாய் ஒப்பந்தங்களுக்கான மின்னணு ஏல முறைக்கு முன்னோடி திட்டத்தை இந்திய ரயில்வே தொடங்கியுள்ளது
9 மண்டல ரயில்வேக்களின் 11 கோட்டங்களில் வர்த்தக வருவாய் மற்றும் கட்டணமில்லாத வருவாய் ஒப்பந்தங்களுக்கான மின்னணு ஏல முறைக்கு முன்னோடி திட்டத்தை இந்திய ரயில்வே தொடங்கியுள்ளது.
இதன் முக்கிய அம்சங்கள் வருமாறு:
- பார்சல் இடம், வாகன நிறுத்தும் பகுதிகள், வர்த்தக விளம்பர பகுதி, குத்தகைக்கான ஒப்பந்தங்கள்,
- ஒப்பந்தத்தை விரைந்து இறுதி செய்தல், ஒப்பந்தம் ஏற்பட தவறினால் விரைந்து மறு ஏலம் விடுதல்
- ஒப்பந்ததாரர்கள் / விண்ணப்பதாரர்கள் பதிவு செய்யவும், பங்கேற்கவும் புவி எல்லைக்கட்டுப்பாடு எதுவும் இல்லை.
- ஐஆர்இபிஎஸ் மூலம் மட்டுமே இணையவழியாக மின்னணு ஏலம் நடைபெறும்.
- ஏலம் விடுவதற்கு குறைந்தபட்சம் 12 நாட்களுக்கு முன்னதாக ஏலம் பற்றிய விவரங்கள் வெளியிடப்படும்.
- தெற்கு ரயில்வேயின் சென்னை கோட்டத்தில் மூத்த கோட்ட வர்த்தக மேலாளரை 9003061951 என்ற செல்பேசி எண்ணில் தொடர்பு கொள்ளலாம்.
ஆர்வமுள்ளவர்கள் ஐஆர்இபிஎஸ்-ன் இணையதளத்தில்  கூடுதல் தகவல்கள் மற்றும் கோட்டவாரியான மின்னணு ஏல தேதிகளை அறிந்துகொள்ளலாம்.
இணையதளம் மூலமாக பதிவு செய்வதற்கு மேற்காணும் இணையதளத்தில் உள்ள ஐஆர்இபிஎஸ் உதவி மேசை  என்பதை அணுகலாம்.
பிரதமர் அலுவலகம்
இந்தியா- சிங்கப்பூர் இடையே யூ.பி.ஐ- பேநவ் இணைப்பின் காணொலிக்காட்சி வாயிலான துவக்க விழாவில் பிரதமர் திரு நரேந்திர மோடி ஆற்றிய உரையின் தமிழாக்கம்
பெருமதிப்பிற்குரிய பிரதமர் திரு லீ அவர்களே, சிங்கப்பூர் நிதி ஆணைய மேலாண்மை இயக்குநர் அவர்களே, இந்திய ரிசர்வ் வங்கியின் ஆளுநர் அவர்களே, இந்தியா மற்றும் சிங்கப்பூரிலிருந்து நிகழ்ச்சியில் கலந்து கொண்டுள்ள எனது நண்பர்களே! இந்தியா மற்றும் சிங்கப்பூர் இடையே பல ஆண்டுகளாக உறுதியான நட்பு தொடர்கிறது. இன்றைய உலகில் பல்வேறு வழிகளில் தொழில்நுட்பம் நம்மை இணைக்கிறது. ஒருவருடன் ஒருவரை இணைக்கும் பணியை நிதி தொழில்நுட்பத் துறையும் செய்து வருகிறது. பொதுவாக அதன் எல்லை ஒரு நாட்டிற்குள் வரையறுக்கப்பட்டிருக்கும். ஆனால், இன்றைய புதிய முன்முயற்சி எல்லைகளைக் கடந்த இணைப்பை ஏற்படுத்தியுள்ளது. இந்த வசதியினால் தங்கள் நாடுகளுக்குள் செல்பேசி வாயிலாக பொது மக்கள் பண பரிமாற்றம் செய்வது போல, இந்தியா மற்றும் சிங்கப்பூர் நாடுகளுக்கிடையே பண பரிவர்த்தனைகளை மேற்கொள்ளலாம். வெளிநாடுகளில் வசிக்கும் நமது சகோதர, சகோதரிகள், தொழில் வல்லுநர்கள், மாணவர்கள் மற்றும் அவர்களது குடும்பத்தார் பெருமளவில் இதனால் பயனடைவார்கள்.
நண்பர்களே,
புதுமை மற்றும் நவீனமயமாக்கலுக்கு உகந்த சூழலை உருவாக்குவதில் கடந்த சில ஆண்டுகளாக இந்தியா அதிக முக்கியத்துவம் அளித்து வருகிறது. கூடுதலாக, நமது டிஜிட்டல் இந்தியா திட்டம் எளிதான வர்த்தகத்தை மேற்கொள்வது மற்றும் எளிதான வாழ்விற்கு வழிவகை செய்துள்ளது. இந்திய டிஜிட்டல் உள்கட்டமைப்பின் ஆற்றலால் தான் கொவிட் பெருந்தொற்றின் போது கோடிக்கணக்கான ரூபாயை பயனாளர்களின் வங்கிக் கணக்குகளில் நேரடியாக செலுத்த முடிந்தது.
தொழில்நுட்ப பயிற்சி பெற்ற இளைஞர்களின் வழிகாட்டுதலால் நிதி தொழில்நுட்பம் மற்றும் டிஜிட்டல் புரட்சி இந்தியாவில் பெரும் வெற்றி பெற்றுள்ளது. டிஜிட்டல் பரிவர்த்தனைகளைப் பொருத்தவரையில், உலகளவில் முன்னணியில் உள்ள நாடுகளுள் இந்தியாவும் ஒன்றாகத் திகழ்கிறது. இன்று இந்தியாவில் யூ.பி.ஐ தான் அனைவராலும் விரும்பப்படும் கட்டண முறையாக உள்ளது. வெகுவிரைவில் ரொக்க பரிவர்த்தனைகளை விட டிஜிட்டல் பரிவர்த்தனைகள் இந்தியாவில் அதிகமாக மேற்கொள்ளப்படும் என்று வல்லுநர்கள் கணித்துள்ளனர். கடந்த 2022-ஆம் ஆண்டு ரூ.126 லட்சம் கோடி மதிப்பிலான பரிவர்த்தனைகள் யூ.பி.ஐ வாயிலாக இந்தியாவில் மேற்கொள்ளப்பட்டது. மொத்த பரிவர்த்தனைகளின் எண்ணிக்கை 7,400 கோடிக்கும் அதிகமாக இருந்தது. ஏராளமான மக்களின் பணத்தை சுலபமாகவும், பாதுகாப்பாகவும் இந்தியாவின் யூ.பி.ஐ அமைப்புமுறை எவ்வாறு கையாளுகிறது என்பதை இது உணர்த்துகிறது.
இந்த புதிய முன்முயற்சியில் சம்பந்தப்பட்டுள்ள அனைவருக்கும் எனது மனமார்ந்த வாழ்த்துகளைத் தெரிவித்துக் கொள்கிறேன்.
நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
ரசாயனம் மற்றும் உரங்கள் அமைச்சகம்
கோவிட்-19 ஊரடங்கின் போது ஏப்ரல் 2020இல் மட்டும் மக்கள் மருந்தகங்கள் சாதனை அளவாக ரூ.52 கோடி அளவிற்கு விற்பனை வருவாயை ஈட்டியுள்ளன.
கோவிட்-19 ஊரடங்கு காலகட்டத்தில் கொள்முதல் செய்தல் மற்றும் சரக்குப் போக்குவரத்தில் பல பிரச்சினைகள் இருந்த போதிலும், பிரதம மந்திரி பாரதிய மக்கள் மருந்தகங்கள்  ஏப்ரல் 2020இல் மட்டும் இதுவரை இல்லாத அளவாக ரூ.52 கோடி அளவிற்கு விற்பனை வருவாய் ஈட்டி சாதனை புரிந்துள்ளன. மார்ச் 2020இல் இதன் விற்பனை வருவாய் ரூ.42 கோடி ஆகும். ஆனால் சென்ற ஏப்ரல் 2019இல் விற்பனை வருவாய் ரூ.17 கோடி மட்டுமே ஆகும்.
நாடு முழுவதும் கோவிட்-19 பெருந்தொற்றின் காரணமாக மிகப்பெரும் சவால்களை எதிர்கொண்டிருக்கும் நிலையில் மருந்துகள் மற்றும் மருத்துவ உபகரணங்களுக்கான தேவை அதிகபட்சமானதாக இருக்கின்றன. இந்தத் தேவைகளைப் பூர்த்தி செய்யும் வகையில் மக்கள் மருந்தகங்கள் ஏப்ரல் 2020இல் பொதுமக்களுக்குத் தரமான மற்றும் அதே சமயம் குறைந்த விலையிலான மருந்துகளை சாதனை அளவாக ரூ.52 கோடிக்கு விற்றுள்ளன. மக்கள் மருந்தகத்தில் மருந்துகளின் விலை வழக்கமான சந்தை விலையை விடவும் 50 முதல் 90 சதவிகிதம் வரை விலை குறைவு என்பதால் இந்த விற்பனை மூலம் சாதாரண குடிமக்கள் தோராயமாக ரூ.300 கோடிக்கு சேமிக்க வழி ஏற்பட்டு உள்ளது.
இந்திய அரசின் மத்திய வேதிப்பொருள்கள் மற்றும் உரங்கள் அமைச்சர் திரு.டி.வி.சதானந்த கௌடா மற்றும் வேதிப்பொருள்கள் மற்றும் உரங்கள் இணையமைச்சர் திரு மனுஷ்க் மாண்டவியா இருவரும், மக்கள் மருந்தகங்களை நடத்துபவர்கள் சாதனை அளவாக விற்பனை வருவாயை அதிகப்படுத்தியதற்காக பாராட்டு தெரிவித்துள்ளனர். நாட்டு மக்களுக்குத் தேவைப்படும் இந்த நெருக்கடியான காலகட்டத்தில் பல பிரச்சினையான சூழல்களையும் பொருட்படுத்தாமல் தொடர்ச்சியாக ஓய்வின்றி மருந்து விநியோகத்தில் ஈடுபட்டமைக்காக அமைச்சர்கள் இவர்களை பாராட்டினர்.
இந்தியாவில் ஃபார்மா பொதுத்துறை நிறுவனங்களின் ஒருங்கிணைப்பு அலுவலக தலைமைச் செயல் அதிகாரி சச்சின் குமார்சிங் BPPL, ”ஜன்ஔஷதி சுகம் கைபேசி செயலி”யை உருவாக்கி உள்ளதாகவும் இந்தச் செயலி மக்களுக்கு அவர்களின் அருகில் உள்ள மக்கள் மருந்தகத்தைக் கண்டுபிடிக்கவும் மருந்தகத்தில் கிடைக்கக் கூடிய குறைவான செலவில் பொதுப்பெயர் மருந்துப் பொருள்களை  விலையுடன் தெரிந்து கொள்ளவும் உதவுவதாகக் குறிப்பிட்டார். இந்தச் செயலியை 3,25,000க்கும் அதிகமான நபர்கள் பயன்படுத்துகின்றனர். இந்தச் செயலியில் பயனாளர் பயன்படுத்துவதற்கு எளிதான பல வாய்ப்புகள் உள்ளன. கூகுள் மேப் மூலம் மக்கள் மருந்தகம் எங்கிருக்கிறது எனத் தடம் அறிதல், குறைவான செலவில் பொதுப்பெயர் மருந்துப்பொருள்களை தேடிப்பார்த்தல், பொதுப்பெயர் மருந்து மற்றும் பிராண்ட் பெயர் மருந்து இரண்டின் அதிகபட்ச சில்லறை விற்பனை விலையை ஒப்பிட்டுப் பார்த்தால், மக்கள் மருந்தகத்தில் மருந்து வாங்கினால் கிடைக்கக் கூடிய மொத்த சேமிப்பு எவ்வளவு எனத் தெரிந்து கொள்ளுதல் போன்ற வாய்ப்புகளை செயலியின் உதவியால் பயன்படுத்திக் கொள்ள முடியும். இந்தச் செயலி ஆன்ராய்ட் மற்றும் ஐபோன் இயங்கு தளங்களில் கிடைக்கின்றது.
நாடு முழுவதும் 726 மாவட்டங்களில் 6300 பிரதம மந்திரி மக்கள் மருந்தகங்கள் தற்போது செயல்பட்டு வருகின்றன.
(
பொருளாதார விவகாரங்களுக்கான மத்திய அமைச்சரவைக் குழு
மத்திய அரசின் பொதுத்துறை நிறுவனமான எஸ்.ஜெ.வி.என். நிறுவனம் நேபாளத்தில் அருண் – 3 நீர் மின்உற்பத்தி திட்டத்தின் உற்பத்தி பகுதிக்கான முதலீட்டு திட்டத்துக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு கீழ்கண்டவற்றுக்கு ஒப்புதல் அளித்தது.
- அருண் – 3 நீர் மின்சக்தி திட்டம்  உற்பத்தி பகுதிக்கான ரூ. 5723.72 கோடி  மதிப்பீட்டிலான முதலீடு
- இந்த ஆண்டு செப்டம்பர் மாதம் இந்த திட்டத்திற்கான நிதி நிறைவு நாளாகும். இந்த நாளிலிருந்து 60 மாத காலத்திற்குள் இந்த திட்டம் நிறைவு செய்யப்பட வேண்டும்.
- இந்த திட்டத்தை நடைமுறைப்படுத்துவதற்கு ஏற்கனவே நியமிக்கப்பட்ட எஸ்.ஜெ.வி.என். அருண் -3 மின்சார மேம்பாட்டு நிறுவனம் என்ற நேபாளத்தில் பதிவு செய்யப்பட்ட எஸ்.ஜெ.வி.என். லிமிடெட் நிறுவனத்தின் 100 சதவீத துணை நிறுவனம் இந்த திட்டத்தை தொடர்ந்த செயல்படுத்த பின் ஏற்பு அனுமதி
- நேபாள அரசால் இந்த திட்டத்தில் முடிக்கப்பட்ட அல்லது நடைபெற்று வரும் பணிகளை மத்திய மின்சார ஆணையம் அவ்வாறு சான்றளிக்க வேண்டும். இத்தகைய பணிகளுக்கான தொகை திட்ட மதிப்பீட்டிலிருந்து கழித்துக் கொள்ளப்படும்.
கிழக்கு நேபாளத்தின் சங்குவாஷாபா மாவட்டத்தில் உள்ள அருண் நதியில் இத்திட்டம் அமைந்துள்ளது. நதி ஓட்டத்தின் அடிப்படையிலான இந்த திட்டத்தில் 70 மீட்டர் உயர கானகிரீட்டிலான புவி ஈர்ப்பு அணை கட்டுவதும் 11.74 கி.மீ. நீள முகப்பு ஒட்டச் சுரங்கப் பாதை அமைப்பதும் அடங்கும். இந்தச் சுரங்கப் பாதையில் 225 மெகாவாட் திறன் கொண்ட 4 உற்பத்திப் பிரிவுகள் அமைக்கப்பட்டிருக்கும்.
எஸ்.ஜெ.வி.என். நிறுவனம் இத்திட்டத்திற்கான ஏலத்தை சர்வதேச போட்டி ஏல நடைமுறையின் மூலம் பெற்றது. இதற்கென நேபாள அரசுக்கும் எஸ்.ஜெ.வி.என். நிறுவனத்துக்கும் இடையே 2008 மார்ச் மாதம் புரிந்துணர்வு ஒப்பந்தம் கையெழுத்தானது. கட்டுமான காலம் 5 ஆண்டுகள் உட்பட 30 ஆண்டு காலத்திற்கு இந்த ஒப்பந்தம் உருவாக்கி, சொந்தமாக கொண்டு, செயல்படுத்தி மாற்றித்தரும் அடிப்படையில் செய்து கொள்ளப்பட்டது. இத்திட்டத்துக்கான மேம்பாட்டு உடன்பாடு 25.11.2014 அன்று கையெழுத்திடப்பட்டது. இதன்படி நேபாளத்துக்கு மொத்த 25 ஆண்டு சலுகை காலத்திற்கும் 21.9 சதவீத இலவச மின்சாரம் வழங்கப்படும். இந்த திட்டத்தின் கட்டுமானத்தின்போது இந்தியா மற்றும் நேபாளத்தைச் சேர்ந்த சுமார் 3000 பேருக்கு வேலைவாய்ப்பு கிடைக்கும்.
இந்த திட்டத்தின் உபரி மின்சாரம் இந்தியாவுக்கு வழங்கப்படும். இதனால் நாட்டின் மின்சார வசதி மேம்படுவதுடன் நேபாளத்துடனான பொருளாதார உறவுகளும் வலுப்படும். இந்த திட்டத்தில் கிடைக்கும் மின்சாரம் நேபாளத்தில் உள்ள தால்கேபார் என்ற இடத்திலிருந்து இந்தியாவில் உள்ள முசாபர்பூர் என்ற இடத்துக்கு ஏற்றுமதி செய்யப்படும்.
பெருநிறுவனங்கள் விவகாரங்கள் அமைச்சகம்
கம்பெனிகள் விவகாரத்துறை அமைச்சகத்தின் புதிய மின்னணு வசதிகள் : மத்திய நிதித்துறை இணையமைச்சர் தொடங்கி வைத்தார்
மத்திய கம்பெனிகள் விவகாரத்துறை அமைச்சகத்தின் மாற்றியமைக்கப்பட்ட இணையதளம், புதிய இ-மெயில் சேவைகள் உட்பட புதிய வசதிகள் அடங்கிய எம்சிஏ21 3.0வின் முதல் கட்டத்தை மத்திய நிதி மற்றும் கம்பெனிகள் விவகாரத்துறை இனண அமைச்சர் திரு அனுராக் சிங் தாக்கூர் இன்று காணொலி காட்சி மூலம் தொடங்கி வைத்தார்.
இந்த எம்சிஏ தொகுப்பில் மின்னணு புத்தகம், மின்னணு ஆலோசனை போன்ற வசதிகளும் உள்ளது. இந்நிகழ்ச்சியில் கம்பெனிகள் விவகாரத்துறை செயலாளர் திரு ராஜேஷ் வர்மா கலந்து கொண்டார்.
இந்நிகழ்ச்சியில் பேசிய அமைச்சர் திரு அனுராக் சிங் தாக்கூர், இந்தியா பொருளாதார சக்தி மையமாக மாற வேண்டும் என்ற பிரதமரின் கனவை நனவாக்க, பொருளாதார மேம்பாட்டு நடவடிக்கைகளை நாம் அதிகரிக்க வேண்டும். இந்த நடவடிக்கையில் நமது தொழில் நிறுவனங்களும் இணைவதை உறுதி செய்ய வேண்டும். அனைத்து வர்த்தக நிறுவனங்களும், மத்திய அரசை நட்பு அடிப்படையிலான பங்குதாரராக பார்க்க வேண்டும்.
இதற்கு இந்த மின்னணு ஆலோசனை தொகுப்பு உதவும்:காணொலி ஆலோசனைக்கான திருத்தங்கள், புதிய சட்டங்களை கம்பெனிகள் விவகாரத்துறை அவ்வப்போது அறிமுகம் செய்யும்.கொள்கை முடிவுகளை விரைவாக எடுப்பதற்கு, செயற்கை நுண்ணறிவின் பயன்பாடு அதிகரிக்கப்படும்.கம்பெனிகள் விவகாரத்துறை அதிகாரிகளுக்கு தொடங்கப்பட்டுள்ள புதிய மின்-அஞ்சல் சேவை மேம்பட்ட அம்சங்களை வழங்கும் அனைத்து தரப்பினருடன் தகவல் தொடர்பு திறன்களை அதிகரிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721263
பிரதமர் அலுவலகம்
குறைந்த எண்ணிக்கையில் தடுப்பூசி செலுத்தப்பட்ட மாவட்டங்களுடன் நவம்பர் 3-அன்று பிரதமர் ஆய்வுக்கூட்டம் நடத்தவுள்ளார்
ஜி-20 உச்சிமாநாடு, சிஒபி-26 ஆகியவற்றில் பங்கேற்று நாடு திரும்பியவுடன் பிரதமர் திரு நரேந்திர மோடி, குறைந்த எண்ணிக்கையில் தடுப்பூசி செலுத்தப்பட்ட மாவட்டங்களுடன் நவம்பர் 3-அன்று நண்பகல்வாக்கில் காணொலி காட்சி மூலம் ஆய்வுக்கூட்டம் நடத்தவுள்ளார்.
இந்தக் கூட்டம், கொவிட் தடுப்பூசி முதல் டோஸை 50 சதவீதத்திற்குக் குறைவாகவும், இரண்டாவது டோஸினைக் குறைந்த எண்ணிக்கையிலும் செலுத்தியுள்ள மாவட்டங்களை உள்ளடக்கியதாகும். ஜார்க்கண்ட், மணிப்பூர், நாகாலாந்து, அருணாச்சலப்பிரதேசம், மகாராஷ்ட்ரா, மேகாலயா ஆகிய மாநிலங்களைச் சேர்ந்த 40க்கும் அதிகமான மாவட்டங்களிலும் மற்ற மாநிலங்களில் குறைந்த எண்ணிக்கையில் தடுப்பூசி செலுத்தப்பட்ட மாவட்டங்களிலும் உள்ள மாவட்ட ஆட்சியர்களுடன் பிரதமர் கலந்துரையாடுவார். இந்த நிகழ்வில் இம்மாநிலங்களின் முதலமைச்சர்களும் பங்கேற்பார்கள்.